ઘટના અંગે જગદીશભાઈ ખેમાણીએ પોલીસ સમક્ષ ફરિયાદ નોંધાવતા જણાવ્યું હતું કે તેઓને અગાઉ ઘાંચીવાડ પાસે જૂનું મકાન હતું તે વેચ્યું હતું અને તેનાથી મળેલ પૈસા અને બેંકમાંથી 15 લાખની લોન લીધી હતી તેમ છતાં મિલપરામાં નવું મકાન ખરીદવા માટે પૈસા ઘટતા હોવાથી પુત્ર હરેશે આહીર ચોકમાં શ્યામ મંડળી નામે ફાઈનાન્સનો વ્યવસાય કરતા દિનેશભાઇ ડાંગર ઉર્ફે મામા અને તેના પાર્ટનર દિવ્યેશ પાસેથી 10 ટકાના વ્યાજે 11.50 લાખ રૂપિયા લીધા હતા. આ રૂપિયા સગવડ થતા જ ચેક મારફતે ચૂકવી દીધા હતા. પરંતુ છ મહિનાનું વ્યાજ બાકી હોવાથી દિનેશ ઉર્ફે મામા તેનો પુત્ર ચિરાગ અને પાર્ટનર દિવ્યેશ અવાર નવાર ફોન ઉપર અને ઘરે આવીને વ્યાજના 2.80 લાખ રૂપિયાની ઉઘરાણી કરતા હતા. અને ધમકીઓ આપતા હતા અમે એક નહિ સો લોકો આવશું તમે શું કરી શકશો કહી ધમકાવતાં હતા. આ ઘટનામાં પોલીસે બે આરોપી પિતા પુત્ર દિનેશ ઉર્ફે મામૂ અને એના પુત્ર ચિરાગની ધરપકડ કરી છે.